Menstruation

Menstruation (dem sanso know am as a period, among oda colloquial terms) be de regular discharge of blood den mucosal tissue from de inner lining of de uterus thru de vagina. De menstrual cycle be characterized by de rise den fall of hormones. Menstruation be triggered by falling progesterone levels,wey e be a sign say pregnancy no occur. Women dey use feminine hygiene products make dem maintain hygiene during menses.

De first period, a point in time dem know as menarche, usually dey begin during puberty, between de ages of 11 den 13. However, dem still go consider menstruation wey dey start as young as 8 years normal. De average age of de first period be generally later insyd de developing world, den earlier insyd de developed world. De typical length of time between de first day of one period den de first day of de next be 21 to 45 days insyd young women; insyd adults, de range be between 21 den 35 days plus de average be 28 days. Bleeding usually dey last around 2 to 7 days. Periods dey stop during pregnancy den typically no dey resume during de initial months of breastfeeding. Lochia dey occur after childbirth. Menstruation, den plus am de possibility of pregnancy, dey cease after menopause, wich usually dey occur between 45 den 55 years of age.

Up to 80% of women not dey experience problems sufficient to disrupt daily functioning either during menstruation anaa insyd de days wey dey lead up to menstruation. Symptoms in advance of menstruation wey dey interfere plus normal life be called premenstrual syndrome (PMS). Sam 20 to 30% of women dey experience PMS, plus 3 to 8% wey dey experience severe symptoms. Dese dey include acne, tender breasts, bloating, feeling tired, irritability, den mood changes. Oda symptoms sam women dey experience dey include painful periods (estimates be between 50 den 90%) den heavy bleeding during menstruation den abnormal bleeding for any time during de menstrual cycle. A lack of periods, dem know as amenorrhea, be wen periods no dey occur by age 15 anaa e no re-occur insyd 90 days.

 References 

 Read further 





 External links 

Category:Menstrual cycle
Category:Midwifery
Category:Translated from MDWiki